— 225 
assati et aceto conditi. ^ Minores etiam fumo indurati;  Gustu fere 
referunt Salmonem Lavaretum. Ova:ia sale condita et siccata (Kepha- 
lowaja Ikra, Italorum Botargo) ad Venerem excitare creduntur et 
copiose ad Turcas, imo usque in Italas regiones mittuntur.  Fluvios 
apud nos non subeunt Mugiles, neque per Cimmerium bosphorum 
Maeotidem visitant. 
Descr. Corpus tereti - compressum, undique convexum, ma- 
crolepidotum, dorso rectiore, obeso, abdomine ventricosiore, rotun- 
dato. Caput corpore angustius, sub oculis totoque vertice, ad ro- 
strum fere usque, squamis magnis irregularibus , adnatis imbricatum, 
perfecte conicüm , rostro brevissimo, depressiusculo, rotundato. Os 
parvum, transversum, edentulum, non emissile, maxilla inferiore 
paulo breviore, plana, apice acute angulato, angulo resimo in supe- 
rioris incisuram quadrante (Fig. 1a.), labio utroque tenerrime et 
confertim ciliato , ciliis inferioris vix conspicuis. Lingua minima 
acuta. Oculi ori proximi, iridibus aureo umbratis Nares medio in- 
ter os et oculos parvae, posterior patula, anterior subvalvulosa. 
Opercula rotundata. ^ Corporis squamae magnae, duriusculae, per 
series longitudinales digestae, in quovis latere 15. omnes media 
lineola fusca notatae , margine integerrimae, in dorso et cauda, a. 
capite inspectae, fuscae, a cauda visae coerulescente lucidae, versus 
latera sensim a margine latius albae, et ad ventrem totae candidae. 
Sutura lateralis, praeter lineolas omnium squamarum, omnino nulla. 
Pinnae dorsi a capite remotae, anterior fere in aequilibro, spinis 
robustis quatuor, quarn tres priores approximatae, tertia minor, 
remotior, dorsoque per membranam adnexa; altera pinna anali op- 
posita, parva, septemradiata, postice dorso non adnexa, radiis fissi- 
libus P. ani radiis 10, primo spinescente, dimidio breviore, reli- 
quis fissilibus, postice non fraenata. P. pectorales falcato acutae, 
